cyanic-selkie/wikianc huggingface dataset:
Skanderborg
Skanderborgs historie
I 1720 ble Skanderborg hjemsted for et rytterdistrikt og i 1720-1722 ble det oppført brakker og staller til mannskap og hester til et regiment.
Sidestillingsvedtaket
Sidestillingsvedtaket, likestillingsvedtaket eller jamstillingsvedtaket var et vedtak i Stortinget den 12. mai 1885 med 78 venstrestemmer (mot 31 høyrestemmer) som anmodet regjeringen «om at træffe fornøden Forføining til at det norske Folkesprog som Skole- og officielt Sprog sidestilles med vort almindelige Skrift- og Bogsprog». Vedtaket var et såkalt anmodningsvedtak, dvs. en anmodning fra Stortinget til regjeringen, men ikke uten videre rettslig bindende.
Bark at the Moon
Bark at the Moon er et heavy metal-musikkalbum og Ozzy Osbournes tredje studioalbum som soloartist.
Sidestillingsvedtaket
Stortinget unnlot bevisst å ta stilling til om det var Knud Knudsens eller Ivar Aasens prosjekter for språklig norskhet som skulle gjelde for «det norske Folkesprog», men etter hvert som Knud Knudsens prosjekt har blitt vårt alminnelige skrift- og bokspråk, har vedtaket blitt oppfattet som en støtte til nynorsken.
Bark at the Moon
Albumet ble opprinnelig utgitt i 1983 og 1995, og en re-mikset utgave ble utgitt i 2002.
Ryssdalsnebba
Ryssdalsnebba, eller Staveskoren, er et fjell i Sunndal kommune i Møre og Romsdal. Det ligger mellom Ryssdalen i Jordalsgrenda i Sunndal i nord, Øksendalen i Sunndal i sør og øst, og Eresfjord i Nesset kommune i vest. Fjellet har en høyde på 1 618 meter over havet.
Sidestillingsvedtaket
Dette er ett av vedtakene som førte til at landsmål, dagens nynorsk, ble offisielt språk i Norge ved siden av det tradisjonelle standardspråket i Norge, som etter dansk mønster fra slutten av 1800-tallet ble kalt riksmål.
Dette skjedde etter flere tiår med debatt og forsiktig fornorskning av det danske skriftspråket. Johan Sverdrup var da formann for Venstre og kjempet frem vedtaket. Han hadde en sterk motstander i Knut Hagermo. En annen pådriver for vedtaket var kirkeminister Elias Blix.
En av følgene av sidestillingsvedtaket var at nynorsk også skulle være brukt i lovtekster i norske lover. Den første loven som ble skrevet på nynorsk var Log um sams normaltid fyr kongeriket Norig (Lov om felles normaltid for kongeriket Norge). Denne loven ble vedtatt i 1894, og var skrevet av Marius Hægstad, som senere ble Norges første professor i «landsmaalet og dets dialekter». §1 av denne loven lød:
Dalsnibba
Dalsnibba er et fjell i Stranda kommune, Møre og Romsdal. Det har en høyde på 1 476 meter over havet. Fjellet ligger like ovenfor Geiranger, 21 kilometer fra Geirangerfjorden langs fylkesvei 63. Det er veiforbindelse (5 km) fra fylkesvei 63 ved Djupvatnet til toppen («Nibbevegen», åpnet for trafikk i juni 1939), der det er god utsikt ned til Geiranger. Fjelltoppen er et populært turistmål.
Fra fjorden og til Dalsnibba er det om lag 21 kilometer langs kjøreveien. Det har flere år blitt arrangert «halvmaraton» (Nibbeløpet) og sykkelritt fra fjorden og til toppen.
Fjellet og øvre del av Nibbevegen ligger på vannskillet mot Glommavassdraget og østsiden av toppen drenerer til Otta. Vestsiden drenerer til fjorden via Geirangerelva.
Nibbevegen
Nibbevegen ble bygget i perioden 1937-39, men veien ble offisielt åpnet først i 1948. Veien ble bygget på initiativ fra Geiranger Skysslag og under ledelse av veivesenet, men ideen hadde veidirektør Hans Hagerup Krag lansert allerede 50 år tidligere da han selv stakk ut Geirangervegen. Etter at motorisert transport tok over for hesten, ble avstanden fra fjorden helt til toppen av Dalsnibba overkommelig. Nibbevegen ble anlagt med en stigning på 1:8, ti svinger (minste radius 6 m) og veibredde 3,5 m. Trollstigen ble åpnet året før Nibbevegen ble påbegynt slik at mange av arbeidsstyrken på 50 mann hadde erfaring fra Trollstigen. Anlegget kostet den gang 145.000 kr og bompengetaksten var 4 kr for personbiler og 12 kr for busser (anleggsarbeiderne fikk til sammenligning omkring 1 kr og 50 øre timen). Veien ble offisielt åpnet av samferdselsminister Nils Langhelle 18.juli 1948 i forbindelse med at «Stella Polaris» som første turistskip etter krigen besøkte Geirangerfjorden.
Sommeren 2013 ble det lagt asfalt på siste del av Nibbevegen.
Rune Gokstad
Rune Markus Gokstad (født 1958) er en norsk programleder, skuespiller og komiker kjent for sitt samarbeid med Øystein Bache. Begge har hatt et lengre ansettelsesforhold i NRK og er spesielt kjent fra humorprogrammer som Egentlig, Øystein og meg samt reiseserien Team Bachstad.
Biografi
Gokstad begynte ved NRK i 1987. Han arbeidet mest med radio den første tiden og var programleder for radioprogram som Nitimen, Minitimen, Reiseradioen, Nattradioen og Hallo i uken (1989–1992). Samme år ble han programleder i musikkprogrammet Toppop, som han ledet sammen med Vera Kvaal (1987–1988). På 1990-tallet ble han kjent gjennom humorprogrammene Egentlig og Øystein og meg. I 2001–2003 var han programleder i NRKs Frokost-TV. Fra 2004 til 2016 var han rullerende paneldeltaker i radio- og tv-programmet 20 spørsmål (2004–2016). Sammen med Bache ledet han også Norsk Melodi Grand Prix i 1998 og 1999, og i 2005–2007 var de ansvarlige for flere konkurranser i Sommeråpent. De laget også sketsjene i underholdningsprogrammet Den store klassefesten, og var selv gjester i en av episodene. Siden 2011 har de ledet årlige spørrelek-programmene Påskenøtter og Julenøtter. I tillegg har de ledet flere sesonger av reiseprogrammet Team Bachstad.
Utenfor TV-sammenheng har de også tatt oppdrag som konferansierer og toastmastere. Det profesjonelle samarbeidet med Bache begynte i 1983 mens de begge var studenter. I studentrevyen utviklet de sketsjer og veien ble kort til både radio og TV.
Han har utgitt boka Hurragutten (1990) sammen med Øystein Bache og Latterlige øyeblikk (2006), som er en samling humoristiske høydepunkter fra NRKs historie.
Utmerkelser
I 2010 ble han tildelt Leonardstatuetten og i 2014 Riksmålsforbundets TV-pris (begge sammen med sin makker Gokstad).
Engelhart Cornelius Østby
Engelhart Cornelius Østby (født 18. desember 1847, død 15. april 1912) var en norsk-amerikansk forretningsmann og juvelér. Han var også én av de norske passasjerene som reiste med RMS «Titanic» på dens jomfruferd. Østby fungerte også som direktør i High Street Bank og tillitsperson ved Citizens Savings Bank.
Utdanning og jobb
Østby gjorde en rekke forretningsreiser til Europa, og han drog ofte innom Norge på disse reisene. Han var stort sett på utkikk etter nyvinninger innen produksjon og design, og besøkte gjerne Paris på sine reiser. Et av målene med europareisene var å kartlegge det europeiske markedet.
I januar 1912 drog han igjen til Europa, denne gangen på ferie. Datteren Helene ble med ham på denne reisen. Sammen drog de rundt i de sørlige delene av Europa – blant annet til Nice i Frankrike – og helt til Egypt. Det var i Nice at muligheten om å reise hjem til Amerika med Titanic bød seg. I Paris kom de i kontakt med Anna og Frank Warren, som de tidligere hadde møtt i Egypt. Ekteparet Warren hadde også billetter til Titanic.
Ombord på Titanic
Engelhart Østby og datteren Helene reiste på 1. klasse og entret skipet i Cherbourg – ombord på Titanic hadde de separate lugarer. Etter kollisjonen med isfjellet natt mellom 14. og 15. april møtte Engelhart og Helene hverandre først i korridoren mellom lugarene deres. Deretter gikk de sammen med herr og fru Warren opp til båtdekket. Da de fire kom frem til livbåt 5, gikk Engelhart tilbake til lugaren sin for å hente varmere klær. Dette var siste gang Helene så sin far i live. Helene kom seg ombord i livbåt 5 og overlevde.
Engelhart Østby omkom i forliset og liket hans ble funnet i sjøen. Han ble registrert som lik nummer 234, og senere identifisert av en ansatt i Østby & Barton. Han ble fraktet tilbake til Providence og begravet ved Swan Point den 11. mai 1912.
Gjerpen Idrettsforening
Gjerpen Idrettsforening (stiftet 30. januar 1918) er et norsk idrettslag fra Skien. Klubben er mest kjent for sitt håndballag for kvinner.
Historie
Klubben ble stiftet i 1918 som Gjerpen Idrettslag under et møte på Fagerheim (Gjerpen Ungdomslags hus i Holmsveien). 1. september 1945 slo Gjerpen IL seg sammen med Mæla Idrettsforening (stiftet 1934) og Rising Ski- og Idrettsforening (stiftet 1933) og dannet det nåværende Gjerpen Idrettsforening.
Kvinner
Gjerpen er en merittert håndballklubb og har en lang historie i toppen av norsk kvinnehåndball. Gjerpens kvinnelag i håndball har vunnet NM-gull fem ganger og sluttspillet tre ganger.
Laget spilte i 1. divisjon i 2013/14-sesongen, etter å ha rykket opp fra 2. divisjon i 2012/13.
Gjerpen rykket ned fra Postenligaen til 1. divisjon etter 2009/10-sesongen og videre ned til 2. divisjon etter 2010/11-sesongen.
Laget kom til semifinalen i cupvinnercupen i 2005/06-sesongen. Sesongen etter kom Gjerpen på tredjeplass i serien, ble slått ut i semifinalen i sluttspillet, og nådde kvartfinalen i cupvinnercupen. I 2008/09-sesongen tapte laget igjen semifinalen i cupvinnercupen.
Laget mottok Telemark fylkeskommunes kulturpris i 1991.
Fotball
Herrelaget, Gjerpen IF, spiller i 5.divisjon, i Telemark Fotballkrets.
Maribo
Maribo er en kjøpstad midt på Lolland i Danmark med 5,936 innbyggere (2013). Frem til kommunalreformen i 2007 var den hovedbyen i Maribo kommune. Den hører nå til Lolland kommune i Region Sjælland.
Byen har blant annet et gymnasium, domkirke og et bryggeri.
I Maribos byvåpen ses den hellige Birgitta av Vadstena, som grunnla birgittinerordenens kloster i Maribo. I 1803 ble Lolland-Falster, som hittil hadde vært en del av Fyns stift, gjort til et nytt, selvstendig stift, og klosterkirken ble da stiftets domkirke.
Christian IVs datter Leonora Christina Ulfeldt tilbrakte etter løslatelsen fra Blåtårn sine siste år i Maribo kloster, og ligger begravet i krypten i Maribo domkirke.
Stemmer i gresset
Stemmer i gresset er et musikkalbum av Henning Kvitnes fra 2007.
Romerike Folkehøgskole
Romerike Folkehøgskole er en frilynt folkehøgskole og internat ved Nordbytjernet i Jessheim i Akershus. Den ble grunnlagt i 1876 som amtsskole. Skolen har 105 elever og 6 studier. Den eies av Viken fylkeskommune. Romerike Folkehøgskole har rendyrket ett fagfelt, teater og musikk.
Årlig produseres det ca. 40–50 små og store forestillinger, alt fra konserter, helaftens teaterstykker og mindre studieprosjekter. De største produksjonene spiller 10–14 forestillinger, vanligvis to ganger per dag. Elevene bor på internat med enkel standard i enkelt- eller dobbeltrom der 40 elever får enkeltrom, resten dobbeltrom.
Kjente elever
Blant skolens mest kjente tidligere elever er flere norske skuespillere, artister, programledere, regissører, produsenter og manusforfattere :
Anabar
Anabar er et distrikt i landet Nauru, og ligger nordøst på øya. Det har et areal på 1,5 km², og en befolkning på 810.
Anabar er også navnet på en valgkrets i Nauru, og dekker distriktene Anabar, Anibare og Ijuw, et areal på tilsammen 5,1 km², og en befolkning på 1 240. Valgkretsen velger inn to medlemmer til parlamentet i Yaren.
Vladan Grujić
Vladan Grujić (født 17. mai 1981) er en bosnisk fotballspiller som blant annet spilte i Moss FK.
Ringerike Folkehøgskole
Ringerike Folkehøgskole er en frilynt folkehøgskole som ligger langs Askveien, like utenfor Hønefoss i Buskerud. Skolen tar årlig imot vel 110 internatelever og eies av Buskerud fylkeskommune.
Fagretninger
Linjefag ved denne skolen er:
Historikk
Ringerike folkehøgskole regner sin opprinnelse tilbake til 1876. I januar dette året ble den første amtsskolen i Buskerud opprettet. Den gamle gården Fossesholm i Øvre Eiker ga romslig husvære for skolen, som fikk navnet Buskeruds Nedre Amtsskole.
I 1914 skulle nedre Amtsskole avslutte sin nomadiserende tilværelse, endret navn til Ringerikes faste Amtsskole, og fikk fast tilhold på Ringerike/Hole frem til 1936. I hele denne perioden ble det jobbet for å gi skolen fast husvære, men de økonomiske vansker kvelte alle tiltak. Den hadde derfor ambulerende tilhold i denne rekkefølge: Eikli skole, Klekken, Vang skole, Flattum ved Ask stasjon, og til Løken skole i Hole i 1933. I 1918 ble navnet endret til Ringerike fylkesskole, som ble til Ringerike Folkehøgskole i 1950.
Ordfører Ringen gjorde et godt arbeid for å sikre skolen for Norderhov. Tomtespørsmålet ble løst av Ringerike Sparebank, da de overdro eiendommen «Tittut» ved Kvernbergsunds-Ødegaarden på Helgesbråten til Norderhov herredskommune i 1933. Byggingen startet og skolen var ferdig til bruk i 1936. Samme året overdro kommunen eiendommen til Buskerud fylke.
Fra 1936 har skolen hatt fast tilhold der den nå ligger, like vest for sentrum i Hønefoss. Skolen har vært i kontinuerlig drift på dette stedet med unntak av to år under andre verdenskrig. I 1943 ble skolen rekvirert av tyskerne, skolen ble evakuert og flyttet til Ask. I 1944-45 måtte skolen holde stengt.
Folkehøgskolens bakgrunn og utvikling
Folkehøgskolen har fått sin særegne utvikling i hvert av de nordiske land. Vi må til Danmark for å finne opprinnelsen. Den danske dikteren, historiefilosofen og presten Nikolai Frederik Severin Grundtvig (1783-1872) la grunnlaget for folkehøgskole-bevegelsen. Han gjorde opprør mot datidens latinskole og lanserte ideen og impulsen til den første danske folkehøgskolen i 1844. Nordmannen Christoffer Bruun (1839-1920) førte Grundtvigs skole- og opplysningstanker til Norge. I 1864 ble den første norske folkehøgskolen grunnlagt (Sagatun på Hamar), og i årene som fulgte ble det stadig startet nye folkehøgskoler. Disse skolene var "frie" og private uten noen form for offentlig støtte. Folkehøgskolene var på mange måter radikale skoler og mange mente de var farlige for ungdommen. I 1875 vedtok Stortinget å opprette amtsskoler (i 1920 omdøpt til fylkesskoler), og alt året etter ble 33 amtsskoler satt i gang med offentlig støtte. Disse skulle innledningsvis bli en motvekt til de frilynte folkehøgskolene, blant annet var de mer kunnskapspreget. Men da lærere fra nedlagte folkehøgskoler ofte kom til å gå over i amtsskolene, ble amtsskolene mer og mer preget av folkehøgskolens mål og metoder. Dette jevnet ut motsetningene mellom de to skoleslagene da folkehøgskolene økte i antall igjen etter 1900. De første reglene om stats- og fylkestilskudd ble vedtatt 1912. Også som en motvekt til folkehøgskolene ble den første kristelige ungdomsskole startet i 1893. Det var lenge liten kontakt mellom folkehøgskolene og de kristelige ungdomsskolene. Motsetningsforhold kom til en viss grad til å prege forholdet mellom de to skoleslagene like til samarbeidet om felles lov for folkehøgskolene ble tatt opp før og etter den annen verdenskrig. Den første lov om folkehøgskoler kom i 1949. Loven gav alle folkehøgskoletypene (folkehøgskoler, fylkesskoler (amtsskoler), kristelige ungdomsskoler) samme navn.
Stand Up og Revy
I Stand Up & Revylinja jobber de naturligvis med både Stand Up og revy. Hvert år setter de opp en farse, før de på slutten av året setter opp en revy de selv har skrevet. I løpet av året skal de også ha skrevet og holdt en stand up på en bar i Hønefoss.
Det er sommer det er sol og det er torsdag
Det er sommer, det er sol, og det er torsdag er en portrettserie med Øyvind Mund som gikk på TV 2 sommeren 1997. I denne serien reiste Mund rundt i Norge med campingvogn og gjorde intervjuer med kjente norske personer.
Tittelen på programmet er en omskriving av en kjent slager, Det er sommer, det er sol og det er søndag, med tekst av Erik Leth og melodi av Svend Gyldmark og kjent fra de danske filmene om Far til fire.
Premieren ble sett av 174 000.
Carina Vogt
Carina Vogt (født 5. februar 1992 i Schwäbisch Gmünd) er en tysk skihopper som representerer SC Degenfeld.
Vogts største internasjonale seier var et kontinentalcuprenn i Baiersbronn i 2010, som var en del av hoppuka for kvinner. Hun ble nummer fire i hoppuka sammenlagt.
Vogt har også ett sølv fra de tyske mesterskap 2009 og to øvrige pallplasser i kontinentalcuprenn. Hennes beste plassering i kontinentalcupen sammenlagt er åttendeplass i sesongen 2009–10.
Hun deltok i Junior-VM i 2007, 2010, 2011 og 2012, med en fjerdeplass i Tarvisio i 2007 som beste resultat før hun tok individuell bronsemedalje i 2012 og fulgte opp med lagsølv i samme mesterskap.
Vogt tok gullmedaljen i det første historiske OL-hopprennet for kvinner under Vinter-OL 2014 i Sotsji, og tok gull i både normalbakkerennet og mikslagkonkurransen under VM i Falun i 2015. Hun forsvarte gullet fra 2015 i normalbakkerennet under VM i Lahtis i 2017, og ble med det første kvinne som vant normalbakkerennet to ganger. I samme mesterskap tok gull i mixed lagkonkurranse med det tyske laget som for øvrig bestod av Markus Eisenbichler, Svenja Würth og Andreas Wellinger.
Under Ski-VM 2019 i østerrikske Seefeld hoppet Vogt på det tyske laget som vant lagkonkurransen, sammen med Juliane Seyfarth, Ramona Straub og Katharina Althaus.
Fylkesvei 2346
Frem til 2019 hadde veien betegnelsen fylkesvei 80 (Oppland).
Diopsid
Diopsid er et vanlig silikatmineral som finnes i alle kalsium- og magnesiumrike bergarter. Mineralet inngår i pyroksen-ruppen og består av kalsiummagnesium-silikat CaMg[Si2O6]. Mineralet er hvitt (kalles da malakolitt), lysegrönt, eplegrønt eller gråvitt. Magnesiumionene (Mg2+) kan erstattes med jern (Fe2+) i alle proporsjoner og kalles da salitt. Om magnesium helt erstattes av jern kalles mineralet hedenbergitt CaFe[Si2O6]. Hedenbergitt er mørkegrønn til svartgrønn. Densiteten til diopsid varierer mellom 3,27 og 3,38 g/cm³ og for hedenbergitt mellom 3,5 og 3,6 g/cm³. Mineralet utmerkes av høy spaltbarhet i krystallens lengderetning, der vinkelen mellom spaltesidene 87° og 93°. Utmerkende er også avsondringen i parallelle plater, nesten vinkelrett mot krystallens lengderetning. Hardheten er 5-6 i Mohs hardhetsskala. Pulverfargen er hvit for diposid og grågrønn for hedenbergitt.
Funn i Norge
I Norge er diopsid funnet på en rekke lokaliteter:
National Football Conference
National Football Conference (NFC) er en av to conferences i National Football League (NFL), det høyeste profesjonelle nivået av amerikansk fotball i USA. NFC og motparten American Football Conference (AFC) har for tiden 16 lag hver fordelt på 4 divisjoner. NFC og AFC ble opprettet da NFL slo seg sammen med American Football League (AFC) i 1970. De ti lagene i AFL samt tre NFL-lag utgjorde AFC, og de gjenstående tretten NFL-lagene utgjorde NFC. Siden sammenslåingen har ligaen utvidet seg og divisjonene blitt omorganisert, som siden har ført til 16 lag i hver conference. Regjerende mestre i NFC er Philadelphia Eagles, som slo San Francisco 49ers i NFC Championship Game i 2022 for lagets fjerde conferencetittel.
Nåværende lag
Siden 2002 har NFC, i likhet med AFC, 16 lag fordelt inn i fire divisjoner med fire lag hver: East, North, South, and West.
Sesongstruktur
Tabellen viser sluttresultatet etter NFL-sesongen i 2022 og hvordan NFLs oppskrift for terminlister fungerer. Eagles (i grønt) avsluttet sesongen på førsteplass i NFC East. Derfor vil Eagles i 2023 spille to kamper mot alle divisjonsrivalene (i lyseblå), en kamp mot hvert lag i NFC West og AFC East (i gult), en kamp mot førsteplassene fra forrige sesong i NFC North og NFC South (i oransje) og en kamp mot andreplass i AFC West (i rosa). De fjorten motstanderne hvert lag møter i løpet av sesongen er bestemt basert på en oppskrift: Hvert lag i AFC spiller mot de andre lagene i sin divisjon to ganger (hjemme og borte) i løpet av seriespillet, i tillegg til 11 andre kamper tildelt til dem av NFL. Tre av disse er basert på lagets posisjon i divisjonen ved slutten av forrige sesong, og de gjenværende åtte kampene deles mellom to andre divisjoner i NFL. Tildelte kamper endrer seg hvert år og følger en bestemt syklus. Hvis man ser på 2023-sesongen som et eksempel, så spiller hvert lag i NFC East mot hvert lag i NFC West og AFC East. På denne måten er vil lag i samme divisjon stort sett møte de samme konkurrentene - med unntak av de tre kampene som baseres på forrige sesongs resultater.
Ved slutten av hver sesong går de fire divisjonsvinnerne og tre wildcardlag (lag som ikke vant, men hadde best posisjon ved slutten av seriespillet) fra NFC videre til sluttspillet. Sluttspillet for NFC kulminerer i NFC Championship Game, og vinneren der mottar George S. Halas-trofeet, før de går videre til Super Bowl for å spille mot AFC-mesteren.
Historie
Både AFC og NFC ble stiftet etter sammenslåingen av AFL og NFL i 1970. Da AFL startet opp i 1960 hadde ligaen åtte lag, mens NFL hadde 13. Innen 1969 hadde AFL utvidet til ti lag og NFL til 16. For å utjevne antallet lag i hver conference ble tre NFL-lag som eksisterte før AFL ble stiftet (Cleveland Browns, Pittsburgh Steelers og Baltimore Colts) med de ti lagene i AFL i AFC, mens de gjenværende 13 utgjorde NFC.
Mens lagene i AFC hadde blitt enige om å organisere divisjonene geografisk kunne ikke lageierne i NFC bli enige om hvordan divisjonene skulle organiseres. De satt igjen med fem forslag som ble plassert i forseglede konvolutter, og så plukket ut tilfeldig av sekretæren til daværende kommissær av NFL Pete Rozelle, Thelma Elkjer, 16. januar 1970.
De fem forslagene var som følger, hvor plan 3 ble valgt:
Tre lag har blitt med i NFC siden sammenslåingen, som bringer totalen til 16. Da Seattle Seahawks og Tampa Bay Buccaneers ble med i NFL i 1976 ble de midlertidig plassert i henholdsvis NFC og AFC. Dette varte bare i en sesong før de to byttet plass. Seahawks kom senere tilbake til NFC etter omstillingen i 2002. Carolina Panthers ble med i NFC i.
Nivået i NFC er generelt sett jevnere enn i AFC. Det eneste NFC-laget som aldri har nådd en Super Bowl er Detroit Lions. Siden omorganiseringen av divisjoner i 2002 har NFC sent 12 forskjellige lag til Super Bowl, mens AFC bare har sendt 8: New England Patriots (8 ganger), Denver Broncos (2 ganger), Pittsburgh Steelers (3 ganger), Indianapolis Colts (2 ganger), Kansas City Chiefs (2 ganger), Baltimore Ravens (1 gang), Las Vegas Raiders (1 gang) og Cincinnati Bengals (1 gang). Det eneste laget i NFC som har nådd Super Bowl to år på rad siden 2002 er Seattle Seahawks.
Per 2021 er det eneste laget fra før sammenslåingen som ikke spiller hvor de ble stiftet St. Louis Cardinals som flyttet til Phoenix, Arizona i 1988. Los Angeles Rams flyttet til St. Louis i 1995, men flyttet tilbake til Los Angeles i 2016. Ingen av lagene som har blitt lagt til etter 1970 har flyttet.
Med unntaket av lagene nevnt ovenfor har divisjonene fra 2002 ikke endret seg.
Logo
Den originale NFC-logoen som ble brukt fra 1970 til 2009 viste en blå "N" med tre stjerner gjennom bokstaven. Stjernene representerte de tre divisjonene som ble brukt mellom 1970 og 2001 (Eastern, Central og Western). I introduserte NFL en oppdatert logo, som for det meste var identisk med den gamle, men med fire stjerner istedenfor tre for å representere de fire divisjonene i NFC siden 2002.
TV
CBS sendte dekning av NFCs kamper på søndag ettermiddag og i sluttspillet fra 1970 og ut 1993-sesongen. Fra 1994 til 2013 var det Fox som hadde rettighetene til kampene; i de årene ble alle inter-conference-kampene hvor laget fra NFC spilte borte sendt på enten NBC eller Fox. Siden 2014 har enkelte kamper (hvor de spiller mot et lag fra AFC) blitt flyttet fra Fox til CBS. Siden 1990 har noen av sluttspillkampene i NFC blitt sendt på ABC eller ESPN.
Bennys badekar
Filmen handler om Benny som flykter fra de voksnes verden til en magisk verden i bunnen av badekaret sitt. Her møter han to sjørøvere, tre havfruer, en blekksprut og flere andre havdyr.
Bennys badekar ble tatt opp i Kulturkanonen i 2006.
Twilight 2000
Twilight 2000 er et klassisk rollespill satt til tiden etter en fiktiv tredje verdenskrig. USA og NATO på den ene siden og Sovjet og Warszawapakten på den andre siden har utkjempet en atomkrig med de følgene det innebærer. Figurene i spillet er overlevende etter denne krigen.
Spillet ble utviklet av Game Designers' Workshop i flere versjoner, den første kom i 1984. I versjon 2.2 er bakgrunnshistorien skrevet om for å passe de virkelige forandringene i 90-tallets Europa. Reglene til tredje utgave (Twilight: 2013) ble offentliggjort 8. november 2008.
Cinsault
Cinsault er en blå drue som har opprinnelse fra Sør-Frankrike.
De viktigste blandingsdruene for cinsault er syrah/shiraz og grenache noir, som begge gir fin karakter til vinene.
Planten er sammen med pinot noir opphavet til den sørafrikanske nasjonaldruen, pinotage.
Spredning
Cinsault dyrkes mye i Provence, den sørlige del av Côtes-du-Rhône, Languedoc, Algerie, Marokko, Libanon og Sør-Afrika.
Karakter
Den gir lette og elegante viner med noe florale aromaer. Den innehar ofte moderat innhold av alkohol, lite tannin og moderat med syre.
Giorgio Pellini
Giorgio Pellini (født 20. juli 1923 i Livorno, død 14. juni 1986 i Livorno) var en italiensk fekter som deltok i de olympiske leker 1948 i London og 1952 i Helsingfors.
Pellini vant en olympisk sølvmedalje i fekting under Sommer-OL 1948 i London. Han var med på det italienske laget som kom på andreplass i lagkonkurransen i florett bak Frankrike. De andre på laget var Renzo Nostini, Manlio Di Rosa, Edoardo Mangiarotti, Giuliano Nostini og Saverio Ragno
Galatisk
Galatisk er et utdødd keltisk språk som ble snakket i Galatia i Anatolia (dagens Tyrkia) mellom 200-tallet f.Kr. og minst til 300-tallet e.Kr, selv om en del antikke kilder antyder at det fortsatt ble snakket på 500-tallet. Galatisk var sannsynligvis samtidig med og nært beslektet med gallisk.
Tilsynekomst
Galatisk, som synes å ha vært nært beslektet med antikkens galliske språk i vestlige og sentrale Europa, ble innført i Anatolia på 200-tallet f.Kr. da keltiske stammer (latinske navn Tectosages, Trocmii, og Tolistobogii) utvandret sørover fra Balkan. I henhold til den greske historikeren Strabon var tektosagerne i Anatolia beslektet med volker-tektosagerne i Gallia; moderstammen til begge grenene, volkere, bodde opprinnelig i Sentral-Europa.
Samtidige romerske kilder
En gang mellom 48 og 55 e.Kr. skrev apostelen Paulus sitt brev til galaterne på gresk, fellesspråket i den østlige delen av Romerriket. Det kan bety at galaterne på denne tiden var allerede tospråklig i gresk og sitt morsmål, noe Hieronymus senere rapporterte. Imidlertid er forskerne delte i spørsmålet om Paulus skrev til greske galatere eller til helleniserte etterkommere av keltiske galatere.
Lukian nedtegnet en gang rundt 180 at profeten Aleksander fra Abonuteichos greide å finne keltisktalende tolkere for sine orakler i Paphlagonia, umiddelbart nordøst av Galatia.
Legen Galen (egentlig Galenos) fra Pergamon på slutten av 100-tallet klagde over det gresk som ble snakket av folk på hans tid var blitt korrumpert av lån fra utenlandske ord fra språk som galatisk.
På 300-tallet skrev Hieronymus i en kommentar til Paulus’ brev til galaterne at «bortsett fra gresk språk, som er snakket over hele Østen, har galaterne deres eget språk, bort imot det samme som treveriene.» Hovedstaden til treveriene var Trier hvor Hieronymus bodd en kort stund etter å ha studert i Roma.
Bevart inn i tidlig middelalder
På 500-tallet mente Kyrillos fra Skythopolis at språket var fortsatt ble snakket på hans tid da han henviste til en fortelling om at en munk fra Galatia var midlertidig besatt av Satan og kunne ikke snakke; da han bedret seg fra denne tilstanden kunne han svare på spørsmål fra andre kun sitt eget innfødte galatisk språk.
Ordforråd
Det er bare noen få ord og kommentarer fra antikke forfattere, samt spredte navn og inskripsjoner som er kjent i dag. Det er til sammen rundt 120 ord, for det meste personnavn som ender på -riks (sammenlign med gallisk -rix/-reix, gammelirsk ri, latin rex) «konge», noen endelser på -marus, dativ -mari (jf. gallisk -maros, gammelirsk mor, walisisk mawr) «stor», og stammenavn som Ambitouti (gammelirsk imm- «rundt», tuath «stamme»), og et leksikonoppslag drunaimeton «samlingssted» (jf. gammelirsk dru «druide», «trollmann» eller «dikter», gammelirsk neimed «hellig sted»). Galatisk tilhører den kontinentale grenen av keltiske språk, og var samtidig med gallisk, eventuelt en variant av det.
Rønningen folkehøgskole
Rønningen folkehøgskole er en folkehøgskole som ligger i Grefsenåsen i Oslo. Skolens tilbud omfatter idrett, musikk, samfunnsfag, kunst og kreative fag. Rønningen tar årlig imot ca. 175 elever og er den eneste folkehøgskolen i Oslo. Skolen eies av Norges KFUK-KFUM, som også eier Valdres folkehøgskule, Sunnmøre folkehøgskule, Folkehøgskolen Nordnorge og Svalbard folkehøgskole.
Yan Lianke
Yan Lianke (forenklet kinesisk: 阎连科; tradisjonell kinesisk: 閻連科; pinyin: Yán Liánkē; Wade–Giles: Yen Lien-k'e, født 1958) er en kinesisk forfatter.
I 1978 ble han med i Folkets frigjøringshær. I 1985 avsluttet han sine studier ved Henan-universitetet og i 1991 tok han ytterligere en eksamen ved Folkets frigjøringshærs kunsthøyskole. Han bor i Beijing.
Biografi
Yan Lianke ble født i en fattig bondefamilie på landsbyen Tianhu i Song fylket, Henan provinsen. Han bor siden i Beijing.
Fødselsdatoen hans er ukjent fordi de var fattige og landsbyen feiret ikke bursdager, i tillegg fant han ingen detaljer i folkeregisteret i landsbyen. Han har jobbet som jordbruksarbeider på landsbyen og arbeidsvandringer i byen.
Yan Lianke debuterte som skribent for Folkets frigjøringshær i 1978. Utgivelsen av Lenins kyss（kinesisk: 受活; Pinyin: Shouhuo）ble en stor suksess, en milepæl i hans forfatterens liv. I 2005 avsluttet han sitt virke i Folkets frigjøringshær for å fokusere på skriving fulltid og ble medlem av Beijings forfatterforening.
Boka som gjorde Yan Lianke kjent for et internasjonalt publikum var Tjen folket (kinesisk: 为人民服务 Pinyin: Wei renmin fuwu ), selv om han selv ikke mener at den er hans beste bok. Deretter følger en rekke bøker som har fanget internasjonalt oppmerksomhet. Verkene inkluderer Summer Sunset（夏日落, Xia Riluo), The Years, Months, Days (年月日, Nian Yue Ri), Tjen folk! (为人民服务, Wei renmin fuwu), Lenins kyss (受活, Shou huo), Landsbyens blod (丁庄梦, Dingzhuang meng)，The Explosion Chronicles(炸裂志, Zhalie Zhi), Four Books (四书, Sishu)，Death of the Sun（日熄, Rixi). Han har også publisert over ti bind med noveller.
Han ble professor ved Renmin universitetet i 2008 og gjesteprofessor ved The Hong Kong University of Science and Technology i 2016.
Forfatterstil
Yan Lianke har ofte blitt kalt en mester av magisk realisme. Bøkene hans inneholder dog adskillig større doser realisme enn magi, og selv har han omtalt stilen sin som mystisk og spirituell realisme (神实主义).
Yan Lianke er sterkt influert av kinesiske forfattere Wu Chengen og Luxun. Wu Chengen er forfatteren til Reisen mot Vest (som regner som en av De fire kinesiske klassiske romanene). Luxun regner som den største og mest innflytelserike kinesiske forfatteren og samfunnskritikeren i første del av 1900-tallet. Han har også anført inspirasjonskilder fra internasjonale berømte forfattere, f.esk. Nikolaj Gogol，Fjodor Dostojevskij，Franz Kafka,Samuel Beckett,  Albert Camus, Juan Rulfo.
De mest berømte verkene er basert på landsbyens liv. Temaet handler om et satirisk realistisk samfunn, noe som førte til at bøkene ble forbudt i Kina. Yan Lianke har innrømmet å sensurere seg selv i skriveprosessen, for å unngå bråk med myndighetene.
I Norge ble Tjen folket kalt satiriske vers, sammenlignet med roman Sataniske vers av Salman Rushdie. Lenins kyss ble regnet som "et satirisk mesterverk".
Litteraturpriser og utmerkelser
Lianke har mottatt en lang rekke ledende kinesiske og internasjonale litteraturpriser，blant Luxun-litteraturprisen, Franz Kafka-prisen, Dream of the Red Chamber Award. I tillegg ble han nominert til en rekke ledende internasjonale litteraturpriser, blant Man Asian Literary Prize, Man Booker International Prize, Independent Foreign Fiction Prize.
Podium
Podium er en plattform som brukes til å heve noe litt over omgivelsene. En bygning kan hvile på et stort podium. Podier kan også brukes til å heve mennesker, for eksempel en dirigent eller en taler.
Al Cheznovitz
Al Cheznovitz, også kjent som Alan Chez (født 7. juli 1961 i Jersey City, New Jersey) er en amerikansk musiker best kjent som tidligere medlem av The CBS Orchestra, som var husbandet til Late Show with David Letterman.
Oppvekst og karriere
Han startet sin karriere som 9 åring da han ble med i farens lokale trommekorps, The Saints. Han begynte Garfield Cadets før han i 1979 dannet bandet Atlantic City Expressway sammen med Jon Bon Jovi som spilte på forskjellige klubber rundt om i New Jersey i fem år. Al Chez sitt nyeste band Al Chez & The Brothers of Funk Big Band er et storband med 15 medlemmer.
Gikk ut fra John P. Stevens High School i Edison i New Jersey i 1980.
Al Chez møtte Paul Shaffer og basist Will Lee for første gang på en klubb i New York i 1986 og ble spurt om å turnere sammen med The World's Most Dangerous Band. Sammen med Paul Shaffer og co spilte han på festivaler som Jacksonville Jazz Festival og Summerfest in Wisconsin.
Han begynte å spille fast sammen med The CBS Orchestra 3. februar 1997. Han sluttet i juli 2012.
Han spiller trompet og flygelhorn.
Han bor fortsatt i New Jersey med sin kone Cat, og deres 6 barn.
Christian Langaard
Knud Christian Langaard (født 5. august 1849 i Christiania, død 31. august 1922 i samme by) var en norsk forretningsmann og mesén (velgjører for kunsten), kjent for å ha ledet Frydenlunds Bryggeri fra 1891 til 1916 og for sine store donasjoner til Nasjonalgalleriet og Kunstindustrimuseet.
Kunstvenn
Langaard var i mange år formann i Kristiania kunstforening (etablert 1836) og styreformann i Kunstindustrimuseet (innviet 1903). For Nationaltheatret (åpnet 1899) var han styremedlem fra 1889 og gjennom byggeperioden. På sin egen 60-årsdag i 1909 forærte han en stor samling gamle figurtepper til Kunstindustrimuseet, som i 1923 testamentarisk overtok hans samlinger av sølvarbeider, møbler, porselen og andre saker. Langaard, som fra 1916 satt i Nasjonalgalleriets råd, testamenterte galleriet sin samling av flamske og hollandske mestere. Han var med på å stifte «Nationalgaleriets Venner» i 1917 og «Foreningen for fransk kunst» i 1918.
Familie
Christians kone døde i 1890. Faren døde i 1891 og Christian og barna overtok eiendommen Rolighed på Langaardsløkken som faren hadde kjøpt i 1877. Christian giftet seg igjen i 1894 med Anna Louise Paaske (1858–1949). Familien flyttet i 1898 inn i den nybygde villa med adresse Professor Dahls gate 32, som erstattet det gamle våningshuset på Langaardsløkken. Her fikk han også plass til kunstsamlingene sine. Blant deres barn:
Gilmore Girls
Gilmore Girls er en amerikansk drama- og komiserie som gikk på amerikansk TV fra 2000 til 2007.
Handling
Gilmore Girls handler om Lorelai og hennes datter Rory. De har en aldersforskjell på bare 16 år, noe som gjør at de har et tett og spesielt forhold. De er bestevenninner og forteller hverandre alt. Rory begynner i første sesong på privatskolen Chilton. Hun drømmer om å starte på Harvard og har en vegg full av Harvard-effekter. Bestefaren hennes, derimot, har alltid vært Yale-patriot. I tredje sesong laget hun en for-/imot-liste (Rory har for vane å lage slike) og hun bestemte seg for at det var best at hun startet på Yale, til bestefars store glede.
Lorelai ønsker å åpne sitt eget vertshus, og etterhvert åpner hun «Dragonfly Inn» i småbyen Stars Hollow. Serien handler også om Lorelais forhold til kaféeier Luke Danes, og hennes dårlige forhold til sine overklasseforeldre.
Hanne Haugland (skøyteløper)
Hanne Skjønhaug Haugland (født 7. september 1991) er en norsk tidligere skøyteløper som deltar i nasjonale og internasjonale konkurranser i hurtigløp på skøyter og representerer Austevoll Idrettsklubb og fra sesongen 2014/15 for Norges Skøyteakademi. I sesongene 2012/13 og 2013/14 gikk hun også for Team CBA.
Norgesrekorder
Liste over norgesrekordnoteringer gjort av Hanne Haugland.
Internasjonale mesterskap
Sprint-VM på skøyter deltatt en gang.
Junior-VM på skøyter deltatt i 3 VM ved 12 konkurranser.
Eksterne lenker
Bilder
Status quo ante bellum
Status quo ante bellum, ofte forkortet til bare status quo eller status quo ante, er et latinsk begrep som betyr bokstavelig talt «slik ting var før krigen».
Begrepet ble opprinnelig brukt i fredsavtaler for å henvise til tilbaketrekningen av fiendtlige styrker og gjenopprettingen av lederskapet før krigen. Da det ble brukt slikt, betyr det at ingen av sidene fikk eller mistet territorier eller økonomiske og politiske rettigheter. Motstykket er Uti possidetis som sier at partene beholder det territoriet eller de eiendeler de besitter ved slutten av krigen.
Første del av uttrykket er godt kjent; Status quo, et uttrykk for uforandret tilstand. Begrepet er og beslektet med «status quo ante», som betyr «slik ting var før». Begrepet «antebellum» blir i USA gjerne forbundet med tiden før den amerikanske borgerkrigen, men i Europa har det gjerne blitt brukt om tiden før den første verdenskrig.
Steen
Steen kan vise til
Marvel Studios
Marvel Studios er et amerikansk TV- og filmselskap som har hovedkvarter i Beverly Hills i California. Selskapet ble dannet på 1990-tallet etter Revlons oppkjøp av Marvel Entertainment. Resultatet av dette oppkjøpet var at Marvel nok en gang kom på banen innen TV- og filmproduksjon.
Marvel Studios ble fra starten av ledet av Avi Arad (1993–31. mai 2006), i rollen som direktør fra 1993 og administrerende direktør fra oktober 1998. David Maisen var teknisk direktør i perioden.
Historie
Selskapet ble dannet i 1993 og var fra begynnelsen av aktive i samproduksjon av filmer som involverte Marvel-skikkelser, slik som Spider Man, Blade og X-Men. Følgende er en liste over filmer som ble produsert av 20th Century Fox og Sony i samproduksjon med Marvel Studios:
Quantum of Solace
Quantum of Solace er den 22. filmen om den britiske agenten James Bond, med Daniel Craig i hovedrollen som Bond. Filmen hadde verdenspremiere 31. oktober 2008. Jack White og Alicia Keys fremførte sangen «Another Way To Die» som en duo.
Handling
Filmens tittel er hentet fra en av novellene i Ian Flemings novellesamling, For Your Eyes Only, men filmens handling og novellen har ingen annen sammenheng. Filmens handling er en direkte etterfølger av Casino Royale, og flere kritikere mente filmen av den grunn ikke stod godt på egne ben og var et skritt bort fra den opprinnelige James Bond.
Rolleliste
Dette er en av få filmer i James Bond-serien hvor de sentrale rollefigurene Q og Moneypenny ikke var med i filmen, noe som også var tilfellet for forløperen Casino Royale.
Den colombianske uavhengighetskrigen
Den colombianske uavhengighetskrigen (spansk: La Guerra de independencia de Colombia) var konflikten som ble utkjempet for å frigjøre landet som i dag er Colombia, da kjent som Ny-Granada. Denne krigen var en del av de hispanoamerikanske uavhengighetskrigene, som var en serie selvstendighetskamper i Latin-Amerika som etterfulgte den franske invasjonen av Spania i 1808, som igjen var en del av napoleonskrigene i Europa. Dermed hadde denne konflikten militære og politiske forbindelser med de andre selvstendighetskampene på kontinentet, og hærer og statsmenn fra hele kontinentet samarbeidet ofte og kjempet på begge sider av de senere nasjonalgrensene mellom de amerikanske landene.
Colombias selvstendighet ble en lang og blodig prosess. Krigens første fase, fra 1810 til 1816, ble preget konstante indre kamper blant selvstendighetforkjemperne. I 1811 ble Ny-Granadas forente provinser opprettet for å samle landet i en ny, selvstendig stat, en svak konføderasjon bestående av provinser som tidligere hadde erklært seg selv selvstendige. I 1816 hadde spanjolene igjen fått kontrollen over landet, og Colombias selvstendighet ble ikke sikret før Simón Bolívars felttog i 1819–1820, som resulterte i det avgjørende slaget ved Boyacá. Ny-Granada ble deretter en del av republikken Gran Colombia, og colombianere tok del i krigene for å befri resten av Sør-Amerika fra spanjolenes styre.
Bakgrunn
Selvstendighetskrigene i det spanske Amerika var inspirert av den amerikanske, den haitiske og den franske revolusjonen. De hvite criolloene i Amerika ønsket selvstendighet fra det spanske styret av økonomiske og politiske årsaker.
Frankrikes invasjon av Spania i 1808 førte til at det spanske monarkiet under kong Ferdinand VII kollapset. De fleste av kong Ferdinands tidligere spanske undersåtter godtok ikke regjeringen til Joseph Bonaparte, som ble utnevnt til spansk konge av sin bror Napoléon I. Prosessen for å opprette en stabil spansk regjering, som skulle bli anerkjent i store deler av imperiet tok hele to år. I mellomtiden ble den øverste junta opprettet som et patriotisk alternativ til det bonapartistiske styre. Dette førte til et maktvakuum og politisk usikkerhet i de spanske besittelsene i Amerika, inkludert Visekongedømmet Ny-Granada, som Colombia på den tid var en del av.
La Patria Boba
Perioden fra 1810 til 1816 er kjent som La Patri Boba (spansk for det tåpelige fedrelandet), og ble markert av intense kamper om hvilken styreform den nye regjeringen eller regjeringene skulle ha. Den konstante striden mellom føderalismene og sentralistene førte til en forlenget ustabil periode. En lignende utvikling fant sted omtrent samtidig under det spanske Visekongedømmet Río de la Platas selvstendighetskamp. Hver provins og også enkelte byer satte opp sine egne juntaer som erklærte seg selvstendige fra hverandre.
Opprettelsen av juntaer
Da nyhetene om at de keiserlige franske styrkene hadde erobret det sørlige Spania, at den spanske øverste sentraljuntaen (Junta Suprema Central) hadde oppløst seg selv og at juntaer, autonome amerikanske regjeringer, hadde blitt opprettet i Venezuela nådde Ny-Granada i mai 1810, begynte også de nygrandesiske byene å opprette sine egne juntaer. 22. mai ble det opprettet én i Cartagena, og eksempelet ble etterfulgt av Cali 3. juli, Pamblona 4. juli og Socorro 10. juli. 20. juli opprettet også visekongedømmets hovedstad, Santa Fe de Bogotá, sin egen junta. Det er denne dagen som i Colombia feires som uavhengighetsdagen.
Visekongen Antonio José Amar y Borbón ledet først juntaen i Bogotá, men han ble avsatt fem dager senere på grunn av folkelig motstand. Selv om Bogotá-juntaen kalte seg "Det nye kongeriket Granadas øverste junta," fortsatte splittelsen av den politiske autoriteten ettersom nå også mindre byer satte opp sine egne juntaer som hevdet å være selvstendige fra provinshovedstedene, og dette førte til militære konflikter. I de følgende månedene var det to mislykkede forsøk på å opprette en provinskongress.
De første selvstendige statene og borgerkrigen
I mellomtiden ble Bogotá-provinsen omformet til en stat som kalte seg Cundinamarca. I mars 1811 ble et "konstitusjonelt valgkollegium for staten Cundinamarca" samlet, som brukte den følgende måneden til å lage en grunnlov for staten. Denne grunnloven gjorde Cundinamarca til et konstitusjonelt monarki under den spanske kongen Ferdinand VII. I august 1813 kom riktignok staten til å erklære seg helt selvstendig.
Cundinamarca inviterte de andre statene til å sende delegater til en ny forsamling, kalt "De forente provinsers kongress," som først møttes i Bogotá, men kongressen flyttet senere til Tunja og Leyva for å ikke binde seg til hovedstaden. Til slutt opprettet kongressen en føderasjon kalt Ny-Granadas forente provinser 27. november 1811. Denne unionen hadde en svak føderal regjering, men Cundinamarca forkastet unionen. Kongressen og Cundinamarca klarte ikke å bli enige om hvorvidt det tidligere visekongedømmet skulle ha en føderalistisk eller sentralisert styreform. Samtidig førte folkelig uro til at også Cartagena erklærte seg helt selvstendig 11. november 1811, og ble dermed den første nygrandesiske provinsen som gjorde det. I dag er også denne dagen en nasjonaldag i Colombia. Andre nygrandesiske regioner etablerte deretter sine egne regjeringer eller føderasjoner, eller forble rojalistiske.
Regjeringsformstriden hadde utviklet seg til krig ved slutten av 1812, og igjen i 1814. Den første krigen endte uavgjort, men det hindret ikke Cundinamarca fra å organisere en ekspedisjon mot rojalistregionene Popayán og Pasto. Ekspedisjonen mislyktes, og dens dynamiske president, Antonio Nariño, ble fanget.
De forente provinsene brukte anledningen, nå som Cundinamarca var svekket, til å sende en hær mot dem, ledet av Simón Bolívar, som hadde flyktet fra hjemlandet Venezuela for andre gang nå som den andre venezuelanske republikken hadde bukket under for rojaliststyrker. I desember 1814 tvang Bolívar med sin hær Cundinamarca til å underkaste seg unionen. Men i midten av 1815 hadde en stor ekspedisjonsstyrke under Pablo Morillo ankommet Ny-Granada.
Den spanske gjenerobringen
Den spanske gjenerobringen av Ny-Granada i 1815 og 1816 og den etterfølgende perioden, fram til Bogotá ble inntatt i 1819, er kjent på spansk som la Reconquista (en allusjon), eller i Spania som Restauración (restaurasjonen) for å unngå allusjonen, eller i Amerika som El régimen del terror (terrorens regime). Kort tid etter at kong Ferdinant hadde blitt gjeninnsatt på den spanske tronen i 1813, bestemte han seg for å sende militære styrker for å gjenerobre de nordlige delene av Spanias amerikanske imperium, nå kontrollert av opprørsstyrker.
Ekspedisjonen sendt i 1815 var den militært sterkeste ekspedisjonen som til da noensinne hadde blitt sendt til Amerika; den besto av omtrent 60 skip og 10 000 mann. Oberst Pablo Morillo, en veteran fra den spanske striden mot Frankrike, ble valgt til å lede ekspedisjonen, og som kom til å gjenerobre de nordlige koloniene under slagordet "España no necesita sabios" ("Spania trenger ikke kloke personer"), og endte derfor Colombias første femårsperiode med de facto-selvstendighet. Ekspedisjonen skulle opprinnelig var ment å seile til Montevideo i Visekongedømmet Río de la Plata, selv om det snart ble bestemt at man skulle heller sende den til Visekongedømmet Ny-Granada i stedet.